**Teemu Jordan Kivihalme** (s. 14. kesäkuuta 1995 Cloquet, Minnesota, Yhdysvallat) on amerikansuomalainen jääkiekkopuolustaja, joka pelaa Ruotsin SHL-liigan Malmö Redhawksissa.

Ura
---

### Seuraura

Kivihalme syntyi ja kasvoi Yhdysvalloissa. Hän harjoitteli juniorina kesäisin mm. Oulun Kärppien ja Pelicansin juniorijoukkueiden kanssa. Kivihalme aloitti Burnsville High Schoolin joukkueessa kaudella 2010–2011. USHL-joukkue Fargo Force varasi hänet 83. pelaajana vuonna 2012.

Kauden 2012–2013 Kivihalme pelasi vielä suurimmaksi osaksi Burnsvillessä, mutta sai tililleen myös neljä USHL-ottelua Fargo Forcen riveissä. Nashville Predators varasi hänet viidennellä kierroksella 140. pelaajana NHL:n varaustilaisuudessa 2013. Kaudeksi 2014–2015 Kivihalme siirtyi Colorado Collegen yliopistojoukkueeseen. Kaudella 2015–2016 hän oli joukkueensa tehokkain puolustaja tehoilla 3+12=15.

Heinäkuun 2017 lopulla Kivihalme siirtyi syyskuun loppuun asti kestävällä tryout-sopimuksella SM-liigajoukkue Oulun Kärppiin, jonka urheilutoimenjohtaja Harri Ahoon hänen isällään Jannella oli kontakteja. Kivihalme teki miesten pääsarjadebyyttinsä runkosarjan avauskierroksella 8. syyskuuta 2017 vieraissa Hämeenlinnan Pallokerhoa vastaan. Hänet merkittiin Kärppien kolmospuolustajapariin Jani Hakanpään viereen. Kivihalme sai ottelussa jääaikaa lopulta 19.23 minuuttia, mikä oli eniten koko joukkueesta. Liigauransa avausmaalin hän teki seuraavassa ottelussa 9. syyskuuta 2017 kotona Hämeenlinnan Pallokerhoa vastaan. Juha Joenväärä valitsi Kivihalmeen ottelun Alumnien tähtien ykköstähdeksi. Runsas viikko ennen koejakson päättymistä hän sai Kärppiin kevääseen 2019 asti kestävän jatkosopimuksen.

Kivihalme teki tulokaskautensa 2017–2018 aikana 44 runkosarjaottelussa tehot 4+16=20. 18 pelaamassaan playoff-ottelussa hän jäi ilman tehopisteitä. Kivihalme voitti runkosarjassa SM-liigan tulokaspuolustajien pistepörssin sekä tulokkaiden tehotilaston lukemalla +16. Hän kärsi kauden aikana myös loukkaantumisista; tammikuussa 2018 Kivihalme joutui yli kuukaudeksi sivuun. Hän palasi kaukaloihin helmikuun lopulla. Kivihalme voitti kauden päätteeksi Suomenmestaruuden.

Kesällä 2018 Kivihalme osallistui jo Predatorsin NHL-varauksen rauettua Boston Bruinsin kehitysleirille. Kaudella 2018–2019 hän oli Kärppien tehokkain puolustaja tehoilla 9+21=30, joilla Kivihalme sijoittui koko SM-liigan puolustajien pistepörssissä yhdeksänneksi. Hän oli myös Kärppien ainoa kauden kaikki 60 runkosarjaottelua pelannut pelaaja. Kivihalme avasi pistetilinsä liigan pudotuspeleissä tehden 17 ottelussa tehot 4+5=9. Hän jakoi SM-liigan puolustajien maalipörssin voiton HPK:n Petteri Nikkilän kanssa. Kivihalmeen maaleista kaksi oli voittomaaleja. Hän avasi maalitilinsä pudotuspeleissä heti kahdella osumalla ensimmäisessä puolivälieräottelussa 22. maaliskuuta 2019 Tampereen Ilvestä vastaan. Kivihalmeen toinen maalin ratkaisi Kärpille 4–3-voiton ensimmäisessä jatkoerässä alivoimalla ajassa 68.33. Matti Veivo valitsi hänet ottelun Alumnien tähtien ykköstähdeksi. Hän voitti kauden päätteeksi SM-hopeaa.

Toukokuussa 2019 Kivihalme teki vuoden mittaisen NHL-tulokassopimuksen Toronto Maple Leafsin kanssa. Syksyn harjoitusleirin päätteeksi seura lähetti hänet AHL-joukkue Toronto Marliesin vahvuuteen. Kivihalme pelasi siellä kokonaan kauden 2019–2020 tehden 55 runkosarjaottelussa tehot 4+14=18, kunnes koronaviruspandemia keskeytti AHL-kauden maaliskuussa 2020. Vuoden 2020 vaihteessa Maple Leafs nosti hänet NHL-joukkueensa vahvuuteen, mutta Kivihalme ei kuitenkaan tehnyt NHL-debyyttiään ja hänet lähetettiin viisi päivää myöhemmin takaisin farmiin.

Heinäkuussa 2020 Kivihalme Toronto Maple Leafsin kanssa kaksivuotisen ja kaksisuuntaisen jatkosopimuksen, joka tuo hänelle NHL:n puolella 725 000 dollaria kaudessa. Tammikuun 2021 harjoitusleirin päätteeksi seura lähetti Kivihalmeen farmijoukkue Marliesiin. Hän teki koronaviruspandemian lyhentämällä kaudella 20 ottelussa tehot 6+5=11. Kivihalme oli joukkueen eniten maaleja tehnyt puolustaja. Syksyn 2021 harjoitusleirin päätteeksi Maple Leafs asetti hänet siirtolistalle. Koska mikään toinen NHL-seura ei napanut Kivihalmetta vuorokauden kuluessa, hänet lähetettiin farmiin. Kivihalme pelasi myös kauden 2021–2022 kokonaan Marliesissa. Maaliskuussa 2022 hänet nostettiin Maple Leafsin NHL-vahvuuteen, mutta Kivihalme lähetettiin jo samana päivänä kuitenkin takaisin farmiin.

Kaudeksi 2022–2023 Kivihalme palasi SM-liigaan ja hän siirtyi vuoden mittaisella sopimuksella Turun Palloseuraan. Kivihalme oli joukkueen tehokkain puolustaja Antti Tuomiston kanssa tehoilla 5+15=20. Hän voitti myös TPS:n sisäisen tehotilaston lukemalla +6. Mestarien liigassa Kivihalme oli tehoilla 4+1=5 joukkueen paras maalintekijä ja hän jakoi sisäisen pistepörssin voiton Arttu Ilomäen kanssa.

Kivihalme siirtyi kaudeksi 2023–2024 vuoden mittaisella sopimuksella Ruotsin SHL-liigan Malmö Redhawksiin.

### Maajoukkueura

Kivihalme edusti Yhdysvaltoja alle 18-vuotiaiden Ivan Hlinkan muistoturnauksessa vuonna 2012. Hän pelasi myös World Junior A Challengessa vuonna 2013 voittaen kultaa. Kivihalme on pelannut myös yhden ottelun Suomen alle 17-vuotiaiden maajoukkueessa ja vieraillut Vierumäen maajoukkueleireillä.

Kivihalme päätti lopulta edustaa miesten maajoukkuetasolla Suomea, kun hänet nimettiin edustamaan maata vuoden 2018 Karjala-turnaukseen. Kivihalme on pelannut kolme A-maaottelua tehden yhden syöttöpisteen. Hän teki A-maajoukkuedebyyttinsä 8. marraskuuta 2018 Helsingin Hartwall Arenassa Venäjää vastaan. Kivihalme merkittiin Suomen kakkospuolustajapariin hänen kanssaan Kärpissäkin pelanneen Jani Hakanpään viereen.

Pelityyli
---------

Kivihalme on kuvaillut itseään kahden suunnan puolustajaksi, joka ei ole kovin fyysinen, mutta käyttää luistelutaitoaan hyväksi. Sanomalehti Kalevan toimittaja Joonas Hentilä vertasi Kivihalmetta antamansa haastattelun yhteydessä pelityyliltään Markus Nutivaaraan ja Joni Pitkäseen.

Muuta
-----

Kivihalmeen suomalainen isä Janne on kotoisin Oulusta ja entinen yliopistopuolustaja, joka myöhemmin valmensi Teemua Burnsville High Schoolin joukkueessa. Sekä Janne että hänen isänsä pelasivat juniorina jääkiekkoa Kärpissä. Teemun äiti Shanda on yhdysvaltalainen.

Teemu Kivihalme on kertonut saaneensa nimensä NHL-hyökkääjä Teemu Selänteen mukaan, joka oli sittemmin myös hänen lapsuuden idolinsa. Kivihalmeen perheen toinen äidinkieli hänen lapsuudessaan oli suomi, mutta Suomesta pois vietetyt vuodet ovat kuitenkin heikentäneet hänen kielitaitoaan. Hän kuitenkin puhuu nykyään muutamia sanoja suomea.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2010–2011 | Burnsville High | USHS | 27 | 3 | 11 | 14 | 12 | 2 | 0 | 0 | 0 | 0 |
|  | Metro Southeast | USHS | 13 | 3 | 3 | 6 | 0 | – | – | – | – | – |
| 2011–2012 | Burnsville High | USHS | 25 | 8 | 21 | 29 | 25 | 3 | 1 | 1 | 2 | 0 |
| 2012–2013 | Burnsville High | USHS | 25 | 9 | 21 | 30 | 22 | – | – | – | – | – |
|  | Team Southeast | USHS | 20 | 3 | 4 | 7 | 8 | – | – | – | – | – |
|  | Fargo Force | USHL | 4 | 0 | 1 | 1 | 0 | – | – | – | – | – |
| 2013–2014 | Fargo Force | USHL | 47 | 3 | 9 | 12 | 12 | – | – | – | – | – |
| 2014–2015 | Colorado College | NCHC | 35 | 5 | 6 | 11 | 10 | – | – | – | – | – |
| 2015–2016 | Colorado College | NCHC | 36 | 3 | 12 | 15 | 28 | – | – | – | – | – |
| 2016–2017 | Colorado College | NCHC | 36 | 2 | 8 | 10 | 56 | – | – | – | – | – |
| 2017–2018 | Kärpät | SM-liiga | 44 | 4 | 16 | 20 | 18 | 18 | 0 | 0 | 0 | 20 | Kanada-malja |
| 2018–2019 | Kärpät | SM-liiga | 60 | 9 | 21 | 30 | 18 | 16 | 4 | 5 | 9 | 6 |
| 2019–2020 | Toronto Marlies | AHL | 55 | 4 | 14 | 18 | 26 | – | – | – | – | – |
| 2020–2021 | Toronto Marlies | AHL | 20 | 6 | 5 | 11 | 14 | – | – | – | – | – |
| 2021–2022 | Toronto Marlies | AHL | 32 | 1 | 6 | 7 | 16 | – | – | – | – | – |
| 2022–2023 | TPS | SM-liiga | 58 | 5 | 15 | 20 | 24 | 3 | 1 | 0 | 1 | 2 |
| 3 kautta | yhteensä | SM-liiga | 162 | 18 | 52 | 70 | 60 | 37 | 5 | 5 | 10 | 28 |
| 3 kautta | yhteensä | AHL | 107 | 11 | 25 | 36 | 56 | – | – | – | – | – |

Lähteet
-------

* Teemu Kivihalme The Internet Hockey Databasessa (englanniksi)
* Teemu Kivihalme Eurohockey-sivustolla (englanniksi)
* Teemu Kivihalme *Elite Prospects*. Everysport Media Group AB.  (englanniksi)

### Viitteet

1. ↑  Turunen, Martti: Vemmelsääri maalinvartijana.  *Forum24 Oy*, 28.9.2017, 2017. vsk. Oulu:
2. 1 2  Teemu Kivihalme - Colorado College Athletics *cctigers.com*. Colorado College Athletics. Viitattu 30.10.2016. (englanniksi)
3. 1 2 3 4 5 6  Teemu Kivihalme *Elite Prospects*. Everysport Media Group AB.  (englanniksi)
4. 1 2  Arponen, Miika: Teemu Kivihalme: "Combine tulee olemaan mahtava kokemus" *Jatkoaika.com*.  25.5.2013. Jatkoaika r.y. Viitattu 1.7.2013.
5. ↑  Teemu Kivihalme The Internet Hockey Databasessa (englanniksi)
6. ↑  Elite Prospects - Colorado College *eliteprospects.com*. Everysport Media Group AB. Viitattu 8.5.2019. (englanniksi)
7. ↑  Kärpät testaa yliopistotaustaista Kivihalmetta - "Hänellä on paljon oikeita ominaisuuksia tähän liigaan" *Jatkoaika.com*.  27.7.2017. Jatkoaika r.y. Viitattu 27.7.2017.
8. 1 2 3 4  Hentilä, Joonas: Oululainen isoäiti pitää huolta jää­kiek­koi­li­ja Teemu Kivihalmeesta myös jouluna *kaleva.fi*.  24.12.2017. Kaleva365 Oy. Viitattu 26.12.2017.
9. ↑  Kokoonpanot *liiga.fi*.  8.9.2017. Jääkiekon SM-liiga Oy. Viitattu 10.9.2017.
10. ↑  Ottelutilastot *liiga.fi*.  8.9.2017. Jääkiekon SM-liiga Oy. Viitattu 10.9.2017.
11. ↑  Otteluseuranta *liiga.fi*.  9.9.2017. Jääkiekon SM-liiga Oy. Viitattu 10.9.2017.
12. ↑  Ingberg, Jere: Teemu Kivihalme koeajan kautta sopimukseen Kärppien kanssa *Jatkoaika.com*.  21.9.2017. Jatkoaika r.y. Viitattu 21.9.2017.
13. ↑  Pelaajatilastot *liiga.fi*. Jääkiekon SM-liiga Oy. Viitattu 2.5.2018.
14. ↑  Vehviläiselle startti HIFK:ta vastaan *oulunkarpat.fi*.  18.1.2018. Oulun Kärpät Oy. Viitattu 2.5.2018.
15. ↑  Bruins Announce 2018 Development Camp Roster & Schedule *nhl.com/bruins*.  25.6.2018. BOSTON:  Boston Bruins. Viitattu 1.5.2023. (englanniksi)
16. ↑  Elite Prospects - Liiga Stats 2018-2019 *eliteprospects.com*. Everysport Media Group AB. Viitattu 8.5.2019. (englanniksi)
17. ↑  Elite Prospects - Kärpät *eliteprospects.com*. Everysport Media Group AB. Viitattu 8.5.2019. (englanniksi)
18. ↑  Elite Prospects - Liiga Stats 2018-2019 *eliteprospects.com*. Everysport Media Group AB. Viitattu 8.5.2019. (englanniksi)
19. ↑  Tilastot *liiga.fi*. Jääkiekon SM-liiga Oy. Viitattu 8.5.2019.
20. ↑  Kärpät - Ilves, 22.3.2019 *liiga.fi*.  22.3.2019. Jääkiekon SM-liiga Oy. Viitattu 8.5.2019.
21. ↑  Maple Leafs Sign Teemu Kivihalme to Entry Level Contract *nhl.com/mapleleafs*.  7.5.2019. Toronto Maple Leafs. Viitattu 8.5.2019. (englanniksi)
22. ↑  Hepojärvi, Harri: Nyt se on varmaa! Kärppien tähtipakki Teemu Kivihalme lähtee NHL:ään *iltalehti.fi*.  7.5.2019. Alma Media Suomi Oy. Viitattu 7.5.2019.
23. ↑  Maple Leafs Trim Training Camp Roster *nhl.com/mapleleafs*.  28.9.2019. Toronto Maple Leafs. Viitattu 7.10.2019. (englanniksi)
24. ↑  Toronto Maple Leafs Twitterissä *twitter.com*.  30.12.2019. Toronto Maple Leafs. Viitattu 1.5.2023. (englanniksi)
25. ↑  Leafs PR Twitterissä *twitter.com*.  4.1.2020. Toronto Maple Leafs. Viitattu 1.5.2023. (englanniksi)
26. ↑  Maple Leafs Sign Kivihalme to Contract Extension *nhl.com/mapleleafs*.  18.7.2020. Toronto Maple Leafs. Viitattu 12.1.2021. (englanniksi)
27. ↑  Arkko, Simo: Leijoniin murtautunut Teemu Kivihalme kiekkoilee jatkossakin Torontossa *yle.fi*.  19.7.2020. Yleisradio Oy. Viitattu 12.1.2021.
28. ↑  Maple Leafs Trim Training Camp Roster *nhl.com/mapleleafs*.  11.1.2021. Toronto Maple Leafs. Viitattu 12.1.2021. (englanniksi)
29. ↑  Elite Prospects - Toronto Marlies *eliteprospects.com*. Everysport Media Group AB. Viitattu 10.8.2022. (englanniksi)
30. ↑  Teemu Kivihalme Stats, Bio, Profile, Analysis and More *sportsforecaster.com*. XML Team Solutions, LLC. Viitattu 10.8.2022. (englanniksi)
31. ↑  Teemu Kivihalme TPS:n puolustukseen *hc.tps.fi*.  8.8.2022. HC TPS Turku Oy. Viitattu 10.8.2022.
32. ↑  Elite Prospects - TPS *eliteprospects.com*. Everysport Media Group AB. Viitattu 1.5.2023. (englanniksi)
33. ↑  Pysch, Joakim: Teemu Kivihalme adderas till Redhawks backbesättning *malmoredhawks.com*.  12.5.2023. Malmö Redhawks Ishockey AB. Viitattu 12.5.2023. (ruotsiksi)
34. ↑  Tilanne 12.11.2018
35. ↑  RUS - FIN (3-0) *stats.swehockey.se*.  8.11.2018. Svenska Ishockeyförbundet. Viitattu 12.1.2020. (englanniksi)
36. ↑  Kivihalme haluaa lunastaa paikan Kärpissä – "Minun oli aika siirtyä seuraavalle tasolle" *oulunkarpat.fi*.  7.8.2017. Oulun Kärpät Oy. Viitattu 7.8.2017.
37. ↑  Janne Kivihalme *Elite Prospects*. Everysport Media Group AB.  (englanniksi)